 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ምስጢር ኣብነታውያን ኣቦታት ኣብ ምዕባይ ቆልዑ 26 ነሓሰ 2019 ምንጪ ስእሊ, Getty Images ጥዑይ ኣቦ ንምዃን ፈለማ ንበዓልቲ ቤትካ ሕያዋይን ሓጋዝን ክትከውን ኣሎካ ኣብ መስርሕ ምዕባይ ቆልዑ ድማ ተሳታፋይ ክትከውን ኣሎካ ንደቅኻ ድማ ፍቕርን ሓልዮትን ክትልግሶምን ነቲ ቆልዑ ምዕባይ ናይ ኣዴታት ስራሕ ኢዩ ዝብሃል ዝነበረ ድሑር ልምድን ኣተሓሳስባን ብምድርባይ ኣብ ምንባይን ምዕባይን ቆልዑ ዓቢ ተሳትፎ ክትገብር ይግባእ ኣብ ዝሓለፈ እዋናት ብዛዕባ ዕብየትን ምዕባለን ህጻናት ዝተገብሩ መጽናዕታት ንተራ ኣቦታት ጎስዮሞ ኢዮም ክሓልፉ ጸኒሖም እንተኾነ ኣብተን ሓደስቲ ዝተገብራ መጽናዕታት ኣቦታት ኩሉ ዝድለ ክንክንን ሓልዮትን ብምሃብ ናይቶም ቆልዑ ባህርያትን ሓጎስን እንተላይ ናይ ምርዳእ ክእለቶም ኣብ ምዕባይ ወሳኒ ተራ ከምዝጻወቱ ይሕብር ኣብ ሪፐብሊክ ማእከላይ ኣፍሪቃ ኣብ ዝርከብ ኣካ ዝበሃል ቀቢላ እተን ኣዴታት ንሃደን ኣብዝኸዳሉ እዋን እቶም ኣብ ገዛ ዝተረፉ ኣቦታት ንደቆም ይኣልዩ ብኤይድስ ዝመውት መሲሉኒ ውላደይ ንመዕበይቲ ሂበዮ ምውላድ ደው ክተብሉ ዝጉስጉሱ ሰባት ዝኽሪ ስቓይ ክልተ ዓመት ስደተኛታት ሮሂንጃ እቲ ኣብ ካልእ ሕብረተሰብ ዘይተለምደ ኣቦታት ንደቆም እናኣበዱ እናሓጸቡን እናጻወቱን ግዚኦም የሕልፉ ንደቆም ብዘርእይዎ ፍቕርን ተወፋይነትን ድማ ኣብ ዓለም እቶም ዝበለጹ ኣቦታት ዝብል ማዕረግ ክረኽቡ ኣኽኢልዎም ገለ ኣብ መርበብ ሓበሬታ ሓተታ ዘቕርቡ ሰባት ድማ ኣቦታት ኣካ ብማዕርነት ዝኣምኑን ተወፋይነት ወለዲ ብደረጃ ምስራዕ ዘይቅበሉን ከምዝኾኑ ይገልጹ ስለዚ ምስ ግዜ እቲ ጽቡቕ ኣቦ ዝብል ኣጠማምታ እናተቐየረ ይኸይድ ኣሎ ኣብዚ እዋንዚ ብዙሓት ኣቦታት ንደቆም ብምእላይ ብዘርኣይዎ ተገዳስነትን ሓልዮትን ይምስገኑ ኣለው ክሳብ 1970ታት ተራ ኣቦታት ኣብ ምዕባለ ቆልዑ ዝምልከት ዝተኻየደ መጽናዕታት ኣይነበረን እዚ ሕጂ ዝርአ ዘሎ ድማ ኣዝዩ መሳጢ ምዕባለ ኢዩ ምኽንያቱ እቲ ዝጸንሐ ኣጠማምታ ቀንዲ ስራሕ ናይ ኣቦ ነታ ስድራቤት ብቑጠባ ሓገዝ ምብርካት ጥራይ ክኸውን ከሎ ናይታ ኣደ ድማ ነቶም ቆልዑ ፍቕርን ሓልዮትን ምሃብ ኢዩ ነይሩ ምንጪ ስእሊ, Gabriele GalimbertiITUTE ኣዴታት ምስ ቆልዑ ዘለወን ዝምድናታት ዓቢ ኣተኩሮ ክውሃቦ ከሎ ብዛዕባ ኣቦታት ምስ ቆልዑ ዝህልዎም ዝምድናታት ብዙሕ ጠመተ ኣይተዋህቦን ጸኒሑ ሕጂ ግና ኣቦታት ምስ ቆልዑ ዘለዎም ዝምድና ብፍላይ እቶም ቆልዑ ምስዓበዩ ዝርአ ምዕባለታት ከም ኣገዳሲ ዝምድና ይጠመት ድኣምበር ኩልሳዕ ደድሕሪቲ ኣዴታት ምስቶም ቆልዑ ዘለወን ዝምድናታት ኢዩ ዝስራዕ ይብል ሚካኤል ላምብ ናይ ስነ-ኣእምሮ ምሁር ሳይኮሎጂስት ኣብ ካምብሪጅ ዩኒቨርስቲ ዋላኳ ፍርቂ ናይ ወለዲ ኣቦታት እንተኾኑ 99 ሚኢታዊት ናይቲ ኣብ ወለዲ ዝተገብረ መጽናዕታት ኣብ ኣዴታት ጥራይ ዘተኮረ ኢዩ ነይሩ ትብል እታ ኣብ ኣቦታትን ቤተሰብን ሓድሽ መጽናዕቲ ተካይድ ዘላ ማርያን ባኬርማንስ-ካረንበርግ ካብ ኣመስተርዳም ዩኒቨርስቲ ዋላኳ ኣፍልጦ ክንህቦም ኣይንድለ ድኣምበር ኣብ ዕብየት ቆልዑ ካልኦት ኣገደስትን ደረኽትን ረቛሒታት ኣለው ንኣብነት እቶም ቆልዑ ዝዓብዩላ ቁሸት ኣብ ምዕባለን ምክንኻንን እቶም ቆልዑ ኣገዳሲ ተራ ኣለዋ ኢሉ ሚካኤል ላምብ ኣብዚ ቐረባ ዝተገብሩ መጽናዕትታት ከምዘመልክትዎ ተራ ወለዲ ኣብ ምዕባይ ቆልዑ ተዓጻጻፊ ኢዩ ልክዕ ከም ኣዴታት ኣቦታትውን ነቶም ቆልዑ ኣብ ዝኣልይሉ እዋን ነቲ ምስቶም ቆልዑ ዝስርትዎ ዝምድና ዘማዕብል ኣብ ኣካላቶም ናይ ሆርሞን ለውጢ ይገብሩ እቶም ኣቦታት ቀንዲ ኣለይቲ ኣብ ዝኾኑሉ ድማ ሓንጎሎም ነቲ ዕማም ክቕበሎ ይገብር ትብል ናይ ስነ-ኣእምሮ ሊቅ ዝኾነት ሩት ፊልድማን ብኣቦታቶም ፍቕርን ሓልዮትን ዝተገብረሎም እግሪ ተኽሊ ህጻናት ካብቶም ካብ ኣቦታቶም ዝተነጸሉ ህጻናት ዝሓሸ ናይ ኣእምሮ ምዕባለ የርእዩ ካብ ኣቦታቶም ፍቕርን ሓልዮትን ዝግበረሎም ቆልዑ ኣብ ሂወቶም ዕጉባት ምስ መዛንኦምን መማህራኖምን ድማ ዝሓሸ ዝምድና ኣለዎም ይበል ሚካኤል ላምብ ኣቦታት ቀቢላ ኣካ ዋላውን ነቶም ቆልዑ ብምእላይ ብዙሕ ይንኣዱ ድኣምበር እቲ ዝበዝሐ ናይ ቆልዑ ምእላይ ስርሓት በተን ኣዴታት ኢዩ ዝካየድ መብዛሕትኡ እዋን እተን ኣዴታት ንደቀን ብማሕዘል ሓዚለን እየን ናብ ሃደንን ምምእራር መግብን ዝኸዳ ግን ከኣ ክሳብ ሕጂ ነዘን ኣዴታት ኣብ ዓለም እተን ዝበለጻ ኣዴታት ኢሉ ዝሰመየን የለን ብዝኾነ ኣቦታት ኣብ ምዕባይ ቆልዑ ምስታፎም ነቶም ቆልዑ ብዙሕ ረብሓታት ከምዘለዎ ዝተገብሩ መጽናዕታት የመልክቱ ጸወታ ንቖልዑ ቋንቋ ኢዩ ብጸወታ ኢዮም ቆልዑ ነዛ ዓለም ዝላለይዋ ብጸወታ ኢዮም ድማ ምስ ካልኦት ቆልዑ ዝምድና ዝስርቱ ይብል ፖል ራምቻንዳኒ ብዛዕባ ቆልዑ ዘጽንዐ ምሁር ምስ ቀደም ብምንጽጻር ኣቦታት ኣብዚ እዋን ኣብ ምዕባይ ቆልዑ ዝያዳ ይሳተፉ ኣለዉ ነዚ ናይ ኣቦታት ተራ ኣብ ምዕባይ ቆልዑ ንምዕዛዝ ድማ ናይ ኣቦታት ናይ ጸወታ ጉጅለ ናይ ኣቦታትን ቆልዑን ናይ ሳዕስዒት ጉጅለ ኣለዎም ኣብ ገለ ምዕቡላት ከባቢታት ከተማ ሎንዶን ኣቦታት ኣብ ገለ መዘናግዒ ቦታት ምስ ደቆም ይርኣዩ ኣብ ምንባይ ቆልዑ ድማ ልክዕ ከምተን ኣዴታት ብቑዓት ኢዮም እንተኾነ ሕጂውን ኣቲ ዝዓበየ ጾር ምዕባይ ቆልዑ ኣዴታት እየን ተሰኪመንኦ ዘለዋ ብዝኾነ ካብዚ ብዙሕ ነገራት ተማሂርና ኣሎና ኣብነታዊ ኣቦ ንምዃን ኣርኣያ ዝኾነካ ኣቦ ክህልወካ ግድን ኣይኮነን ሚካኤል ላምብ እቲ ዘድልየካ ለዋህን ርህሩህን ምዃን ልዕሊ ኹሉ ድማ ድልየታት ናይቲ ቆልዓ ምምላእን እዩ ድማ ይብል ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 